b'\n_START_ARTICLE_\nQuestia Online Library\n_START_SECTION_\nIstoria companiei\n_START_PARAGRAPH_\nQuestia, cu sediul \xc3\xaen Chicago, Illinois, a fost fondat\xc4\x83 \xc3\xaen 1998 \xc8\x99i a fost achizi\xc8\x9bionat\xc4\x83 de compania Gale, divizie a grupului Cengage Learning, \xc3\xaen ianuarie 2010.\n_START_SECTION_\nServicii\n_START_PARAGRAPH_\nQuestia ofer\xc4\x83 unele informa\xc8\x9bii \xc3\xaen mod gratuit, inclusiv mai multe lucr\xc4\x83ri aflate \xc3\xaen domeniul public, informa\xc8\x9bii privind publicarea, pagina de cuprins, prima pagin\xc4\x83 a fiec\xc4\x83rui capitol, c\xc4\x83ut\xc4\x83ri booleene \xc3\xaen con\xc8\x9binutul bibliotecii \xc8\x99i scurte bibliografii ale c\xc4\x83r\xc8\x9bilor \xc8\x99i articolelor disponibile pe 6.500 de subiecte._NEWLINE_Questia nu vinde dreptul de proprietate asupra c\xc4\x83r\xc8\x9bilor sau e-book-urilor, ci vinde mai degrab\xc4\x83 abonamente lunare sau anuale care permit accesul online temporar la toate cele peste 78.000 de c\xc4\x83r\xc8\x9bi \xc8\x99i peste 9.000.000 de ziare, reviste \xc8\x99i articole de ziar aflate \xc3\xaen colec\xc8\x9bia ei. C\xc4\x83r\xc8\x9bile au fost selectate de c\xc4\x83tre bibliotecari universitari dintre lucr\xc4\x83rile cu autoritate \xc8\x99tiin\xc8\x9bific\xc4\x83 \xc3\xaen domeniile lor. Bibliotecarii au realizat, de asemenea, aproximativ 7.000 de subiecte frecvente de c\xc4\x83utare. Biblioteca este specializat\xc4\x83 mai mult pe c\xc4\x83r\xc8\x9bi \xc8\x99i articole \xc3\xaen domeniul \xc8\x99tiin\xc8\x9belor sociale \xc8\x99i umaniste, con\xc8\x9bin\xc3\xa2nd multe texte istorice mai vechi. \xc3\x8emp\xc4\x83r\xc8\x9birea original\xc4\x83 pe pagini a fost men\xc8\x9binut\xc4\x83. Serviciul Questia are, de asemenea, instrumente pentru a crea \xc3\xaen mod automat citate \xc8\x99i bibliografii, ajut\xc3\xa2ndu-i pe utilizatori s\xc4\x83 citeze corect materialele folosite._NEWLINE_O limitare a bibliotecii Questia este c\xc4\x83 noile complet\xc4\x83ri sunt disponibile doar \xc3\xaentr-o versiune \xe2\x80\x9ebeta\xe2\x80\x9d. Spre deosebire de versiunea anterioar\xc4\x83 a Questia, aceste complet\xc4\x83ri noi \xc3\xaempiedic\xc4\x83 utilizatorii s\xc4\x83 copieze text \xc3\xaen mod direct de pe site, de\xc8\x99i o pagin\xc4\x83 poate fi tip\xc4\x83rit\xc4\x83 gratuit. Se percepe un anumit tarif pentru tip\xc4\x83rirea mai multor pagini._NEWLINE_Questia a lansat un blog Q&A \xc3\xaen 21 septembrie 2011. Blogul Q&A este \xc3\xaemp\xc4\x83r\xc8\x9bit \xc3\xaen urm\xc4\x83toarele categorii: \xe2\x80\x9eEducation news\xe2\x80\x9d, \xe2\x80\x9eStudent resources\xe2\x80\x9e \xc8\x99i \xe2\x80\x9eSubjects\xe2\x80\x9d. \xe2\x80\x9eSubjects\xe2\x80\x9d este defalcat astfel \xc3\xaenc\xc3\xa2t cititorii s\xc4\x83 poat\xc4\x83 g\xc4\x83si un con\xc8\x9binut specific \xc3\xaen func\xc8\x9bie de nevoile academice._NEWLINE_Questia a lansat o aplica\xc8\x9bie pentru iPhone \xc3\xaen 2011, care a fost extins pentru iPad \xc3\xaen anul urm\xc4\x83tor. Apoi, \xc3\xaen ianuarie 2013, Questia a lansat tutoriale, inclusiv clipuri video \xc8\x99i teste gril\xc4\x83, pentru a-i \xc3\xaenv\xc4\x83\xc8\x9ba pe studen\xc8\x9bi procedeul de cercetare.\n_START_SECTION_\nCritici\n_START_PARAGRAPH_\nQuestia a fost criticat\xc4\x83 \xc3\xaen 2005 de c\xc4\x83tre bibliotecarul Steven J. Bell pentru c\xc4\x83 se consider\xc4\x83 o bibliotec\xc4\x83 cu specific academic, dar se concentreaz\xc4\x83 pe artele liberale \xc8\x99i \xc3\xaei trateaz\xc4\x83 pe utilizatori mai degrab\xc4\x83 drept clien\xc8\x9bi. Mai mult dec\xc3\xa2t at\xc3\xa2t, sus\xc8\x9bine Bell, Questia nu angajeaz\xc4\x83 bibliotecari profesioni\xc8\x99ti sau cadre didactice. De\xc8\x99i unii dintre angaja\xc8\x9bii s\xc4\x83i au ob\xc8\x9binut titluri \xc8\x99tiin\xc8\x9bifice \xc3\xaen domeniul biblioteconomiei, ei nu lucreaz\xc4\x83 \xc8\x99i nici nu colaboreaz\xc4\x83 cu universit\xc4\x83\xc8\x9bile pentru a elabora colec\xc8\x9bii care s\xc4\x83 serveasc\xc4\x83 categorii distincte de studen\xc8\x9bi.'